**P Á L Y Á Z A T I F E L H Í V Á S**

**a Büntetés-végrehajtási Szervezet Oktatási, Továbbképzési és Rehabilitációs Központja** (székhelye: 2098 Pilisszentkereszt, Pomázi út 6.)

Szakmai Képzési és Pszichológiai Osztálya állományába pályázatot hirdet

**osztályvezető-helyettes**

**beosztás betöltésére**

határozatlan idejű hivatásos szolgálati jogviszonyban.

**Pályázati feltételek:**

* hivatásos szolgálati jogviszony
* államilag elismert egyetemi vagy főiskolai végzettség
* „B” kategóriás gépjárművezetői engedély
* magas szintű számítógép ismeretek (kiemelten Word, Excel, Power Point, RobotZsaru).
* rendészeti szakvizsga
* minimum 3 éves szakmai gyakorlat

**Az osztályvezető-helyettesi munkakör betöltéséhez szükséges főbb szakmai elvárások és kompetenciák:**

* gyakorlatias szemlélet
* magas fokú precizitás
* szakmai elhivatottság
* kiváló szóbeli és írásbeli kifejezőkészség, szakmai igényesség, precíz munkavégzés
* önállóság, kimagasló szervezőképesség és problémamegoldó készség.

**A pályázatok elbírálásánál előnyt jelent:**

* vezetői tapasztalat
* rendvédelmi szerv utánpótlási és vezetői adatbankjának utánpótlási nyilvántartásában vagy vezetői nyilvántartásban szerepel
* rendészeti vezetővé képző tanfolyami végzettség

**A munkakörrel járó főbb feladatok:**

* Az Intézmény által szervezett képzések előkészítése, vonatkozó adminisztrációs feladatok koordinálása
* az oktatásokban érintett személyek felnőttképzési szerződéseinek előkészítése, nyilvántartása, ellenőrzése
* fegyveres biztonsági őrök képzésének, vizsgáztatásának megszervezése, együttműködve a társ rendvédelmi szervek képviselőivel
* az oktatások szervezésével összefüggésben kapcsolattartás a bv. szervek személyügyi szakterületeivel
* a szakmai képzési rendszerhez kapcsolódó feladatok szervezése
* képzési rendszerrel kapcsolatos jelentések, előterjesztések, vélemények, javaslatok elkészítése
* kapcsolattartás a társ rendvédelmi szervek oktatási intézményeivel
* a büntetés-végrehajtási szervezet sportrendezvényei lebonyolításának irányítása
* a büntetés-végrehajtási szervezet vezetéstechnikai képzéseinek szervezése.

**Munkarend**: heti 40 órás munkaidőkeret, vezényléses munkarendben.

**Munkavégzés helye:** a Büntetés-végrehajtási Szervezet Oktatási, Továbbképzési és Rehabilitációs Központja 1108 Budapest, Újhegyi út 9-11.

**Juttatások:**

A rendvédelmi feladatokat ellátó szervek hivatásos állományú tagjainak szolgálati viszonyáról szóló 2015. évi XLII. törvény 6. számú melléklete alapján tiszt besorolási osztály E beosztási kategória.

**A pályázat benyújtásának határideje: 2023. február 06.**

**A beosztás betöltésének legkorábbi dátuma:** a pályázat elbírálását követően azonnal

**A pályázathoz kérjük mellékelni:**

* a legfontosabb személyes adatokat is tartalmazó rövid szakmai önéletrajzot
* az állami, szakmai iskolai végzettséget, idegen-nyelv ismeretet igazoló okiratok másolatait
* nyilatkozatot arra vonatkozóan, hogy a pályázati anyagot az elbírálásban résztvevők megismerhessék

**A pályázat benyújtásának módja:**

A pályázatot elektronikus úton a bvotrk.uk@bv.gov.hu e-mail címre kell eljuttatni.

A kiírási feltételeknek megfelelő pályázatok a személyes interjú alapján, és az általam kijelölt bizottság javaslatát figyelembe véve kerülnek elbírálásra, melyről minden pályázó írásban értesítést kap.

A pályázattal kapcsolatban bővebb felvilágosítás Gyurnik Mária bv. alezredes, mb. oktatási igazgató-helyettestől kérhető az alábbi telefonszámon: +36-1/261-7011, vagy az EKG: 212-2000 hívószámon.

**Pilisszentkereszt, *az elektronikus dátumbélyegző szerint***

**Csizmadia Áron bv. százados**

**mb. igazgató-helyettes**